**zmluva O DIELO**

uzatvorená medzi

**(\*)**

a

**FARMA MAJCICHOV, a.s.**

Táto **zmluva O DIELO** (ďalej aj ako „**Zmluva**“) sa uzatvára v súlade s ustanoveniami zákona č. 513/1991 Zb. Obchodný zákonník medzi nasledujúcimi zmluvnými stranami:

1. **(\*)** so sídlom (\*), Slovenská republika, IČO:(\*), spoločnosť zapísaná v Obchodnom registri (\*), oddiel: (\*), vložka č.: (\*)

(ďalej aj ako „**Zhotoviteľ**“)

a

1. **FARMA MAJCICHOV, a.s.,** so sídlom 50, 919 22 Majcichov, Slovenská republika, IČO: 36 228 095, spoločnosť zapísaná v Obchodnom registri Okresného súdu Trnava, oddiel: Sa, vložka č.: 10069/T

(ďalej aj ako „**Objednávateľ**“)

(Objednávateľ a Zhotoviteľ ďalej spoločne aj ako „**Zmluvné strany**“ a každý z nich jednotlivo aj ako „**Zmluvná strana**“).

# výklad POJMOV (DEFINÍCIE)

* 1. Pojmy s veľkým začiatočným písmenom použité v tomto texte majú, pokiaľ nie je výslovne uvedené inak, v celom texte nasledovný význam:
		1. „**Cena diela**“ má význam definovaný v bode 4.1tejto Zmluvy;
		2. „**Deň odovzdania**“ má význam definovaný v bode 3.3tejto Zmluvy;
		3. „**Dielo**“ má význam definovaný v bode 2.1tejto Zmluvy;
		4. „**Protokol**“ má význam definovaný v bode 3.3tejto Zmluvy;
		5. **„Stavebné povolenie“** má význam definovaný v bude 2.3 tejto Zmluvy
		6. „**Vady** má vyznám definovaný v bode 3.4 tejto Zmluvy; a
		7. „**Zmluva**“ znamená táto Zmluva o dielo vrátane akýchkoľvek príloh a dodatkov k nej, ak zo znenia príloh a dodatkov výslovne nevyplýva inak.
	2. Významy ďalších pojmov ako tých, ktoré sú uvedené v bode 1.1 tejto Zmluvy, môžu byť definované aj v iných častiach textu tejto Zmluvy.
	3. Pojmy vyjadrené v jednotnom čísle zahŕňajú aj množné číslo a naopak, pojmy vyjadrené v množnom čísle zahŕňajú aj jednotné číslo.
	4. Pojmy vyjadrené v mužskom rode zahŕňajú aj ženský a stredný rod, pričom pri pojmoch vyjadrených v ženskom alebo strednom rode platí analogicky to isté.
	5. Odkazy na právne predpisy sa v tejto Zmluve vykladajú ako odkazy na príslušné právne predpisy v ich aktuálnom a platnom znení (vrátane zmien a dodatkov platných neskôr).
	6. Táto Zmluva je členená do článkov a bodov výlučne za účelom uľahčenia orientácie a takéto členenie nemá vplyv na konštrukciu alebo výklad tejto Zmluvy.

# PREDMET ZMLUVY

* 1. Predmetom tejto Zmluvy je úprava práv a povinností Zmluvných strán pri vykonaní diela – „**Zlepšenie životných podmienok hospodárskych zvierat - FARMA MAJCICHOV, a.s.**“ realizovaného Zhotoviteľom:

a) v katastrálnom území Majcichov, obec Majcichov, okres Trnava, a to na pozemkoch parc. č.: 2159/154, 2159/155, 2159/47, 2159/48, 2159/49, 2159/46, 2159/61, 2159/162, 2159/60, 2159/156, 2159/153 a 2159/23;

b) v katastrálnom území Vlčkovce, obec Vlčkovce, okres Trnava, a to na pozemkoch parc. č.: 1356/219, 1356/222, 1356/181, 1356/217, 1356/226, 1356/247, 1356/267, 1356/138, 1356/136, 1356/137, 1356/151, 1356/268, 1356/266, 1356/249 a 1356/269;

c) v katastrálnom území Horný Jatov, obec Trnovec nad Váhom, okres Šaľa, a to na pozemkoch parc. č.: 4/10, 4/11, 4/12, 4/13, 4/14, 4/24, 4/7, 37/11, 37/12, 37/15, 37/8, 37/1 a 37/24 ;

(ďalej aj ako „**Dielo**“).

* 1. Dielo je definované projektovou dokumentáciou, krycím listom rozpočtom a výkazom výmer, ktoré tvoria prílohu tejto Zmluvy. Objednávateľ je oprávnený jednostranne zmeniť rozsah Diela, a to aj v priebehu realizácie Diela.
	2. Zmluvné strany berú na vedomie, že obec Trnovec nad Váhom, ako príslušný stavebný úrad, vedie spojené územné a stavebné konanie pod č. 2964/2023-003/Ke, ktorého výsledkom je vydanie stavebného povolenia na stavbu, ktorou je Dielo (ďalej len ako **„Stavebné povolenie“**).
	3. Zhotoviteľ sa zaväzuje vykonať pre Objednávateľa Dielo spôsobom a v rozsahu podľa tejto Zmluvy a vykonané Dielo odovzdať Objednávateľovi za podmienok dohodnutých touto Zmluvou.
	4. Objednávateľ sa zaväzuje za riadne vykonané Dielo zaplatiť Cenu podľa tejto Zmluvy.

# ČAS PLNENIA A ODOVZDANIE DIELA

* 1. Zhotoviteľ sa zaväzuje, že celé Dielo pre Objednávateľa riadne vykoná a odovzdá Objednávateľovi najneskôr **do 15.9.2025**. V tejto súvislosti sa Zmluvné strany dohodli, že Objednávateľ protokolárne odovzdá Zhotoviteľovi stavenisko do troch (3) dní od doručenia výzvy na jeho odovzdanie. V rovnakej lehote je Zhotoviteľ povinný začať s realizáciou Diela priamo na mieste realizácie. Pre zamedzenie pochybnostiam sa Zmluvné strany dohodli, že Zhotoviteľ preberá stavenisko v stave ako stojí a leží, teda Objednávateľ nebude povinný pred nástupom Zhotoviteľa na realizáciu prác vykonať nijakú úpravu staveniska, prípadne iné práce s tým spojené, pokiaľ sa na tom Zmluvné strany výslovne nedohodli.
	2. Zhotoviteľ potvrdzuje, že pred uzavretím tejto Zmluvy vykonal obhliadku staveniska a porovnal ho s projektovou dokumentáciou a ostatnými dokumentami potrebnými k vykonaniu Diela a vyhlasuje, že Dielo možno na stavenisku riadne a včas vykonať.
	3. Zhotoviteľ sa zaväzuje pri vykonávaní Diela dodržiavať časový harmonogram prác, ktorý je prílohou č. 5 tejto Zmluvy (ďalej aj ako „**Harmonogram prác**“).
	4. V prípade ak Zhotoviteľ nezačne vykonávať Dielo v lehote podľa bodu 3.1 tejto Zmluvy alebo sa dostane do omeškania s vykonávaním Diela podľa Harmonogramu prác, vyzve ho Objednávateľ na zosúladenie postupu prác s Harmonogramom prác a stanoví mu na to dodatočnú lehotu, nie dlhšiu ako desať (10) dní. V prípade ak je Zhotoviteľ v omeškaní aj po uplynutí takto stanovenej dodatočnej lehoty, má Objednávateľ právo odstúpiť od tejto Zmluvy, pričom Zhotoviteľovi zároveň vznikne povinnosť nahradiť Objednávateľovi všetku škodu, ktorá mu v tejto súvislosti vznikla.
	5. Zmluvné strany sa dohodli, že Objednávateľ je oprávnený vstupovať na Stavenisko avykonávať obhliadku a kontrolu realizácie Diela za prítomnosti Zhotoviteľa na požiadanie kedykoľvek počas realizácie a bezprostredne po realizácii Diela.
	6. Zhotoviteľ splní svoju povinnosť vykonať Dielo jeho riadnym ukončením a odovzdaním Objednávateľovina základe uskutočneného preberacieho konania (ďalej aj ako „**Preberacie konanie**“). Po ukončení, t.j. úplnom zhotovení Diela je Zhotoviteľ povinný pripraviť Dielo na odovzdanie a najmenej sedem (7) dní vopred písomne informovať Objednávateľa o pripravenosti Diela na odovzdanie. Cieľom Preberacieho konania je preskúmanie súladu Diela s touto Zmluvou, projektovou dokumentáciou a ostatnými dokumentami potrebnými k vykonaniu Diela vrátane Stavebného povolenia, príslušnými právnymi predpismi, technickými normami, stavebnými štandardmi a požiadavkami Objednávateľa.V prípade ak Preberacie konanie preukáže súlad Diela s touto Zmluvou a dokumentami a skutočnosťami podľa predchádzajúcej vety bude Zmluvnými stranami podpísaný protokolárny zápis o odovzdaní a prevzatí Diela (ďalej aj ako „**Protokol**“), na základe ktorého Zmluvné strany potvrdia odovzdanie a prevzatie Diela. Zhotoviteľ je povinný poskytnúť Objednávateľovi súčinnosť pri odovzdávaní Diela tak, aby sa odovzdanie a podpis Protokolu (ak sú splnené všetky náležitosti) konalo najneskôr do lehoty uvedenej v bode3.1Zmluvy. Deň podpisu Protokolu obidvomi Zmluvnými stranami sa považuje za deň odovzdania Diela (ďalej aj ako „**Deň odovzdania**“).
	7. V prípade ak Preberacie konanie nepreukáže súlad Diela s touto Zmluvou, projektovou dokumentáciou a ostatnými dokumentami potrebnými k vykonaniu Diela vrátane Stavebného povolenia, príslušnými právnymi predpismi, technickými normami, stavebnými štandardmi a požiadavkami Objednávateľa, resp. ak Dielo bude vykazovať vady, nedorobky alebo iné nedostatky(ďalej spolu aj ako „**Vady**“), je Objednávateľ oprávnený nepodpísať preberací protokol a Zhotoviteľ je v takom prípade povinný odstrániť zistené vady, nedorobky alebo iné nedostatky Diela bez zbytočného odkladu tak, aby Dielo bolo riadne vykonané v lehote podľa bodu 3.1Zmluvy. V takom prípade Zmluvné strany podpíšu preberací protokol až po odstránení všetkých zistených vád, nedorobkov alebo iných nedostatkov Diela, pokiaľ sa Zmluvné strany nedohodnú, že podpíšu Protokol aj v takomto prípade, pričom v Protokole budú v takomto prípade uvedené a špecifikované všetky zistené Vady spolu s lehotou na ich odstránenie. V takomto prípade je Zhotoviteľ povinný odstrániť Vady bezodkladne, najneskôr však do dňa dohodnutého Zmluvnými stranami v Protokole. V prípade, ak má Dielo Vady, ktoré bránia riadnemu užívaniu Diela, je Objednávateľ povinný podpísať Protokol až po ich úplnom odstránení.
	8. Zhotoviteľ je povinný pri odovzdaní Diela odovzdať Objednávateľovi všetky doklady a dokumenty súvisiace so zhotovovaním Diela a Dielom samotným vrátane stavebného denníka a všetkých dokladov potrebných k následnej kolaudácii Diela.
	9. Zhotoviteľ nie je v omeškaní s plnením termínu ukončenia Diela v prípade, ak bolo omeškanie objektívne spôsobené v priamej príčinnej súvislosti s dôvodmi tzv. vyššej moci (vojna, mobilizácia, pandémia choroby alebo živelná pohroma).
	10. Zmluvné strany sa dohodli, že nebezpečenstvo škody na Diele prechádza na Objednávateľa okamihom podpísania Protokoluobidvomi Zmluvnými stranami.

# CENA Diela A JEJ SPLATNOSŤ

* 1. Zmluvné strany sa dohodli, že cena za zhotovenie Diela je dohodnutá vo výške (\*), **EUR** (suma uvedená bez DPH; ďalej aj ako „**Cena diela**“). Cena za Dielo je konečná, pevná a nemenná a sú v nej zahrnuté všetky náklady, ktoré Zhotoviteľovi vzniknú v súvislosti s vykonaním Diela. Zmluvné strany sa dohodli, že v Cene diela je zahrnuté aj prípadné zvýšenie ceny podľa bodu 4.2 tejto Zmluvy.
	2. Cena bola stanovená v rámci procesu obstarávania **„Zlepšenie životných podmienok hospodárskych zvierat - FARMA MAJCICHOV, a.s.“**, IS Jospehine identifikačné číslo: 68410, a je v súlade s krycím listom rozpočtu, ktorý tvorí prílohu tejto Zmluvy. Zhotoviteľ nie je oprávnený požadovať zvýšenie Ceny diela ani v prípade, že Dielo si vyžaduje vykonanie (dodanie) ďalších položiek alebo položiek v inom rozsahu ako bolo uvedené v rozpočte, teda aj ak sa objaví potreba takých činností, ktoré neboli predvídateľné v čase uzatvorenia tejto Zmluvy, nakoľko Zhotoviteľ bol riadne oboznámený s rozsahom Diela, jeho špecifikáciou, projektovou dokumentáciou.
	3. Zmluvné strany sa dohodli, že Objednávateľ poskytne Zhotoviteľovi preddavkovú platbu vo výške 30% z Ceny diela do 7 pracovných dní od nadobudnutia účinnosti Zmluvy o Dielo.
	4. Zmluvné strany sa dohodli, že Objednávateľ poskytne Zhotoviteľovi preddavkovú platbu vo výške 50% z Ceny diela po preukázaní objednania technologických zariadení, ktoré sú súčasťou Diela.
	5. Zmluvné strany sa dohodli, že Zhotoviteľ bude uplatňovať 20% z Ceny diela na základe záverečného vyúčtovania, a to do sedem (7) dní od dňa úplného dokončenia Diela za predpokladu, že nastal Deň odovzdania, na základe predtým potvrdeného súpisu vykonaných prác potvrdeného Objednávateľom, ktorý tvorí neoddeliteľnú prílohu takto vystavenej faktúry.
	6. Z dôvodu právnej istoty Zmluvné strany uvádzajú, že osobou oprávnenou potvrdzovať Zhotoviteľovi jednotlivé súpisy prác a iné podklady k fakturácii v mene Objednávateľa je výlučne štatutárny orgán Objednávateľa alebo ním poverená osoba na základe písomného poverenia.
	7. Zmluvné strany sa dohodli, že, splatnosť faktúry, ktorou fakturuje Zhotoviteľ Cenu diela bude šesťdesiat (60) dní od jej doručenia Objednávateľovi. Faktúru je možné doručovať taktiež elektronicky na e-mailovú adresu Objednávateľa. V prípade, že predmetná faktúra nespĺňa predpísané formálne náležitosti v zmysle právnych predpisov alebo tejto Zmluvy, alebo neobsahuje vo svojej prílohe podklady v zmysle tejto zmluvy alebo iných dojednaní Zmluvných strán, Objednávateľ je takúto faktúru oprávnený vrátiť a to aj formou emailu, pričom v prípade vrátenia faktúra stráca splatnosť až do momentu, kým nebude Objednávateľovi doručená zo strany Zhotoviteľa faktúra obsahujúca všetky predpísané a dojednané náležitosti a prílohy. Takto doručená opravená faktúra je splatná v novej dobe splatnosti šesťdesiat (60) dní od doručenia opravenej faktúry obsahujúcej všetky náležitosti a prílohy.

# PODMIENKY VYKONANIA DIELA

* 1. Zhotoviteľ je povinný vykonať Dielo na svoje náklady, na svoje nebezpečenstvo a pri dodržiavaní kvalitatívnych a technických podmienok podľa tejto Zmluvy, v súlade so všetkými príslušnými právnymi predpismi, technickými normami, stavebnými štandardmi a normami bezpečnosti a ochrany zdravia pri práci, ochrany životného prostredia a protipožiarnej ochrany. Zhotoviteľ je povinný využiť všetky svoje odborné znalosti a skúsenosti na to, aby Dielo bolo vykonané riadne a včas. Vo vzťahu k dodávkam vody a elektrickej energie sa Objednávateľ zaväzuje poskytnúť Zhotoviteľovi primeranú súčinnosť, a to formou umožnenia napojenia na tieto siete v mieste realizácie Diela, pričom pokiaľ nebude dohodnuté inak, Objednávateľ túto spotrebu vody a elektrickej energie bude fakturovať podľa skutočného stavu na mesačnej báze formou faktúr splatných v lehote pätnásť (15) dní od doručenia.
	2. Zhotoviteľ sa zaväzuje dodržiavať čistotu a poriadok na stavenisku a priľahlých prístupových komunikáciách. V prípade ak sa tak nestane, má Objednávateľ právo odstrániť odpad alebo vyčistiť prístupové komunikácie sám alebo prostredníctvom tretích osôb na náklady Zhotoviteľa. Po dobu takejto úpravy je Objednávateľ oprávnený nariadiť prerušenie prác na Diele po nevyhnutnú dobu. O túto dobu sa nepredlžuje lehota na vykonanie a odovzdanie Diela podľa bodu 3.1 tejto Zmluvy.
	3. V súvislosti s vykonaním Diela Zhotoviteľ zodpovedá v celom rozsahu za bezpečnosť a ochranu zdravia pri práci v zmysle príslušných právnych predpisov (ďalej aj ako „**BOZP**“) ako aj za ochranu životného prostredia v zmysle príslušných právnych predpisov (ďalej aj ako „**ochrana ŽP**“) a protipožiarnu ochranu v zmysle príslušných právnych predpisov (ďalej aj ako „**protipožiarna ochrana**“) a zaväzuje sa plniť všetky povinnosti vyplývajúce z predpisov BOZP, ochrany ŽP a protipožiarnej ochrany. Na stavenisku sa smú nachádzať iba tí zamestnanci alebo zmluvní partneri Zhotoviteľa, ktorí sú odborne spôsobilí na vykonávanie príslušných činností v rámci vykonania Diela a dodržiavajú všetky príslušné predpisy vzťahujúce sa na nimi vykonávanú činnosť. Osobu (t.j. pracovníka Zhotoviteľa alebo jeho zmluvných partnerov), ktorá porušila vyššie uvedené predpisy je Objednávateľ oprávnený okamžite vykázať zo staveniska a trvale mu zakázať vstup na stavenisko. Stavbyvedúci alebo iná osoba poverená Objednávateľom má právo kedykoľvek v pracovnej dobe i mimo nej vyzvať pracovníkov Zhotoviteľa alebo jeho zmluvných partnerov nachádzajúcich sa na stavenisku na vykonanie dychovej skúšky za účelom zistenia požitia alkoholických nápojov. V prípade pozitívneho výsledku alebo v prípade odmietnutia vykonať dychovú skúšku je Objednávateľ oprávnený takúto osobu okamžite vykázať zo staveniska a trvale mu zakázať vstup na stavenisko. Zhotoviteľ v celom rozsahu zodpovedá za akékoľvek porušenie predpisov BOZP, ochrany ŽP a/alebo protipožiarnej ochrany, vrátane následkov takého porušenia a zaväzuje sa nahradiť všetky z toho vyplývajúce škody.
	4. Zhotoviteľ je povinný počas realizácie diela viesť stavebný denník a to na dennej báze. Každý denný zápis v stavebnom denníku musí byť potvrdený podpisom zástupcu Objednávateľa. Stavebný denník sa musí nachádzať na bezpečnom mieste v priestoroch staveniska a musí byť prístupný Objednávateľovi, ním povereným osobám a príslušným kontrolným orgánom.Zápisy v stavebnom denníku nemôžu v žiadnom prípade zmeniť obsah tejto Zmluvy.
	5. Zhotoviteľ je povinný pri realizácii Diela konať s potrebnou odbornou starostlivosťou, podľa pokynov Objednávateľa a v súlade s jeho záujmami, ktoré pozná alebo musí poznať.
	6. Dielo musí byť vykonané v súlade s touto Zmluvou a v kvalite zodpovedajúcej projektovej dokumentácie a ostatným dokumentom potrebným k vykonaniu Diela vrátane Stavebného povolenia, príslušným právnym predpisom, technickým normám, stavebným štandardom a požiadavkám Objednávateľatak, aby riadne plnilo účel na ktorý je určené. Dielo nesmie mať žiadne nedostatky brániace jeho riadnemu užívaniu. Pri vykonávaní Diela je Zhotoviteľ povinný používať len výrobky a materiály, ktoré majú vlastnosti zaručujúce, že počas obvyklej životnosti bude Dielo zodpovedať platným predpisom určujúcich kvalitu Diela.
	7. Zhotoviteľ je oprávnený vykonať Dielo (alebo jeho časť) prostredníctvom tretích osôb – subdodávateľov len po predchádzajúcom súhlase Objednávateľa, pričom v takom prípade zodpovedá Objednávateľovi tak, ako by Dielo vykonával sám.
	8. Zhotoviteľ sa zaväzuje upozorniť Objednávateľa na prípadnú hroziacu škodu a urobiť aj nevyhnutné opatrenia na jej odstránenie, pokiaľ škoda bezprostredne hrozí.
	9. Vzhľadom na skutočnosť, že Dielo bude Zhotoviteľ zhotovovať na pozemkoch vo vlastníctve Objednávateľa, sa Zmluvné strany dohodli, že vlastníkom zhotovovaného Diela bude od začiatku Objednávateľ.

# zodpovednosť za vady diela, záručná doba a Poistenie Zhotoviteľa

* 1. Zhotoviteľ zodpovedá za to, že Dielo bude vykonané v súlade s touto Zmluvou, projektovou dokumentáciou a ostatnými dokumentami potrebnými k vykonaniu Diela vrátane Stavebného povolenia, príslušnými právnymi predpismi, technickými normami, stavebnými štandardmi a požiadavkami Objednávateľa, a že počas záručnej doby bude spôsobilé na riadne užívanie na účel, na ktorý je určené, a zachová si obvyklé vlastnosti.
	2. Záručná doba, počas ktorej Zhotoviteľ poskytuje Objednávateľovi záruku na Dielo, je 24 mesiacov, alebo podľa záruky poskytovanej výrobcom inštalovaných technológií a začína plynúť odo dňa prevzatia Diela Objednávateľom.
	3. V prípade zistenia vady Diela v záručnej dobe Objednávateľ túto vadu písomne reklamuje u Zhotoviteľa, pričom Zhotoviteľ sa zaväzuje začať s odstraňovaním reklamovanej vady Diela do troch (3) dní od uplatnenia reklamácie Objednávateľa a reklamovanú vadu bezplatne odstrániť bez zbytočného odkladu po jej reklamovaní Objednávateľom v čo najkratšom technicky možnom termíne, najneskôr však do tridsiatich(30) dní od reklamovania vady Objednávateľom. V prípade, že Zhotoviteľ neodstráni vadu ani v dodatočnej lehote určenej Objednávateľom, nie dlhšej ako desať (10) dní, má Objednávateľ popri nárokoch vyplývajúcich z Obchodného zákonníka aj právo odstrániť vadu sám a/alebo prostredníctvom tretej osoby, a to na náklady Zhotoviteľa. V takomto prípade je Zhotoviteľ povinný poskytnúť Objednávateľovi a/alebo tretej osobe všetku súčinnosť, ktorá je potrebná na odstránenie reklamovanej vady.
	4. Zhotoviteľ sa zaväzuje, že po celú dobu od uzatvorenia tejto Zmluvy až do uplynutia záručnej doby podľa bodu 6.2tejto Zmluvy bude poistený voči zodpovednosti za škodu spôsobenú pri poskytovaní plnenia Objednávateľovi podľa tejto Zmluvy, pričom výška poistnej sumy za jednu poistnú udalosť a všetky poistné udalosti v tomto období bude predstavovať sumu vo výške Ceny diela. Prílohou č. 6 tejto Zmluvy je kópia potvrdenia o poistení Zhotoviteľa podľa predchádzajúcej vety ku dňu uzatvorenia tejto Zmluvy. Pred skončením platnosti potvrdenia o poistení podľa predchádzajúcej vety sa Zhotoviteľ zaväzuje odovzdať Objednávateľovi potvrdenie o poistení podľa prvej vety tohto bodu s platnosťou na nasledujúce obdobie až do uplynutia záručnej doby podľa bodu 6.2tejto Zmluvy.

# Sankcie

* 1. V prípade omeškania Zhotoviteľa s vykonaním príslušnej časti Diela podľa Harmonogramu prác, je Objednávateľ oprávnený požadovať od Zhotoviteľa zaplatenie zmluvnej pokuty vo výške 1% z ceny príslušnej časti Diela za každý aj začatý deň omeškania s vykonaním príslušnej časti Diela.
	2. V prípade omeškania Zhotoviteľa s vykonaním Diela (t.j. jeho riadnym zhotovením a odovzdaním Objednávateľovi) v lehote podľa bodu 3.1tejto Zmluvy je Objednávateľ oprávnený požadovať od Zhotoviteľa zaplatenie zmluvnej pokuty vo výške 1% z Ceny diela za každý aj začatý deň omeškania s vykonaním Diela.
	3. V prípade omeškania Zhotoviteľa so začatím odstraňovania reklamovanej vady Diela alebo odstránením reklamovanej vady Diela v lehote podľa bodu 6.3 tejto Zmluvy je Objednávateľ oprávnený požadovať od Zhotoviteľa zaplatenie zmluvnej pokuty vo výške 1% z cenyvadnej častiDiela, minimálne však vo výške 300,- EUR, za každý aj začatý deň omeškania so začatím odstraňovania reklamovanej vady Diela alebo odstránením reklamovanej vady Diela.
	4. V prípade omeškania Objednávateľa so zaplatením faktúry Zhotoviteľa vystavenej a doručenej Objednávateľovi v súlade s touto Zmluvou je Zhotoviteľ oprávnený požadovať od Objednávateľa zaplatenie úroku z omeškania vo výške podľa príslušných právnych predpisov.
	5. Uplatnením sankcie podľa tohto článku Zmluvy nie je dotknuté právo príslušnej Zmluvnej strany na náhradu škody spôsobenej porušením povinnosti druhej Zmluvnej strany ani právo odstúpiť od tejto Zmluvy z dôvodu porušenia povinnosti druhej Zmluvnej strany. Sankcie dohodnuté v tejto Zmluve sú splatné v lehote 7 dní odo dňa ich uplatnenia príslušnou Zmluvnou stranou.

# odstúpenie od zmluvy

* 1. Popri dôvodoch vyplývajúcich z príslušných právnych predpisov je Objednávateľ oprávnený od tejto Zmluvy odstúpiť aj v prípade, ak nastane ktorákoľvek z nižšie uvedených skutočností:
		1. Zhotoviteľ napriek písomnému upozorneniu Objednávateľa vykonáva Dielo v rozpore s touto Zmluvou, projektovou dokumentáciou a ostatnými dokumentami potrebnými k vykonaniu Diela vrátane Stavebného povolenia, príslušnými právnymi predpismi, technickými normami, stavebnými štandardmi alebo požiadavkami Objednávateľa;
		2. Zhotoviteľ sa omešká so začatím vykonávania Diela alebo s vykonaním príslušnej časti Diela podľa Harmonogramu prác a Objednávateľom dodatočne stanovenej lehoty podľa bodu 3.4 tejto Zmluvy;
		3. Zhotoviteľ sa omešká s vykonaním Diela v lehote podľa bodu 3.1 tejto Zmluvy o viac ako 15 dní;
		4. Zhotoviteľ sa omešká s odstránením pri Preberacom konaní zistených vád, nedorobkov alebo iných nedostatkov Diela v lehote podľa bodu 3.7 tejto Zmluvy;
		5. Zhotoviteľ sa omešká so začatím odstraňovania reklamovanej vady Diela alebo s odstránením reklamovanej vady Diela podľa bodu 6.3 tejto Zmluvy;
		6. Dielo bude mať neodstrániteľné vady brániace jeho riadnemu užívaniu;
		7. Zhotoviteľ poruší svoju povinnosť podľa bodu 6.4 tejto Zmluvy.
	2. Pre vylúčenie akýchkoľvek pochybností sa Zmluvné strany dohodli, že závažným porušením tejto Zmluvy zo strany Zhotoviteľa sa rozumie aj každé porušenie povinnosti Zhotoviteľa, na ktorého odstránenie bol Zhotoviteľ Objednávateľompísomne vyzvaný, a neurobil tak ani v dodatočnej lehote určenej Objednávateľom v písomnej výzve.
	3. Odstúpenie od tejto Zmluvy musí mať písomnú formu, pričom na základe odstúpenia táto Zmluva zaniká dňom doručenia odstúpenia od tejto Zmluvy druhej Zmluvnej strane.
	4. Zánik tejto Zmluvy na základe odstúpenia od Zmluvy ktoroukoľvek zo Zmluvných strán sa nedotýka nárokov zo zodpovednosti za vady Diela a z poskytnutej záruky, nárokov na náhradu škody vzniknutej porušením tejto Zmluvy, nárokov na zaplatenie sankcií dohodnutých v tejto Zmluve a ani iných ustanovení tejto Zmluvy, ktoré podľa prejavenej vôle Zmluvných strán alebo vzhľadom na svoju povahu majú trvať aj po zániku tejto Zmluvy.

# DORUČOVANIE

* 1. Akékoľvek a všetky oznámenia (alebo iné dokumenty) medzi Zmluvnými stranami, týkajúce sa tejto Zmluvy, alebo ktoré majú byť dané podľa tejto Zmluvy, musia mať písomnú formu a považujú sa za riadne doručené, ak ich príslušná Zmluvná strana doručí druhej Zmluvnej strane, ktorá je adresátom, akýmkoľvek z nasledovných spôsobov:
		1. osobným doručením Zmluvnej strane;
		2. zaslaním doporučenou poštou Zmluvnej strane; a
		3. zaslaním kuriérskou službou.
	2. Bežná komunikácia medzi Zmluvnými stranami môže prebiehať telefonicky alebo prostredníctvom e-mailových správ.
	3. Všetky oznámenia podľa Zmluvy sa uskutočnia v slovenskom jazyku, pokiaľ nebude medzi Zmluvnými stranami dohodnuté inak.
	4. Oznámenia podľa bodov 9.1.1 až 9.1.2 vyššie sú považované za doručené momentom ich prevzatia alebo odmietnutia prevzatia. Oznámenia podľa bodu 9.1.2 vyššie sú považované za doručené taktiež v deň, kedy sa riadne odoslaná zásielka podľa tejto Zmluvy vráti odosielateľovi ako neprevzatá v odbernej lehote, ktorá nesmie byť kratšia ako desať (10) dní alebo nedoručená z iného dôvodu na strane adresáta.
	5. Pri dokazovaní doručenia je potrebné preukázať, že doručenie sa uskutočnilo alebo že obálka obsahujúca oznámenie alebo iný dokument boli riadne adresované a odovzdané na poštu ako doporučená poštová zásielka, resp. kuriérovi.
	6. Oznámenia budú doručované na adresy uvedené v záhlaví Zmluvy a v prípade, že Zmluvná strana písomne oznámi inú adresu, na takúto inú adresu, avšak vždy iba v rámci Slovenskej republiky.
	7. Kontaktnými osobami pre plnenie záväzkov z tejto Zmluvy, najmä však realizáciu Diela sú za Zmluvné strany nasledovné osoby:

Za Zhotoviteľa:

(\*), email: (\*),, tel. č. (\*),

Za Objednávateľa:

p. Juraj Lábady, email: juraj.labady@farma.sk, tel. č.: +421905736996

# ZÁVEREČNÉ USTANOVENIA

* 1. Táto Zmluva nadobúda platnosť a účinnosť dňom jej podpísania oboma Zmluvnými stranami.
	2. Zmluvné strany sa dohodli, že Zhotoviteľ nie je oprávnený bez prechádzajúceho písomného súhlasu Objednávateľa postúpiť akékoľvek práva, pohľadávky alebo záväzky vyplývajúce z tejto Zmluvy na tretiu osobu ani započítať akékoľvek pohľadávky vyplývajúce z tejto Zmluvy.
	3. Akékoľvek dodatky a zmeny tejto Zmluvy sú platné len v písomnej forme, po ich odsúhlasení a podpísaní oboma Zmluvnými stranami.
	4. Ak by sa jednotlivé ustanovenia tejto Zmluvy celkom alebo čiastočne stali neúčinnými alebo ak v tejto Zmluve niektoré ustanovenie celkom chýba, nie je tým dotknutá účinnosť ostatných ustanovení. Namiesto neúčinného alebo chýbajúceho ustanovenia dohodnú Zmluvné strany také účinné ustanovenie, ktoré čo najviac zodpovedá zmyslu a účelu neúčinného alebo chýbajúceho ustanovenia.
	5. Zmluvné strany súhlasia s tým, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči Zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere.
	6. Práva a povinnosti Zmluvných strán neupravené touto Zmluvou sa spravujú Obchodným zákonníkom a platnými právnymi predpismi Slovenskej republiky.
	7. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto Zmluva nebola uzavretá v tiesni za nápadne nevýhodných podmienok a ani v omyle.
	8. Zmluvné strany vyhlasujú, že sú plne spôsobilí k právnym úkonom, že text tejto Zmluvy určitým a zrozumiteľným vyjadrením ich vážnej a slobodnej vôle byť ňou viazaní, a že si Zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
	9. Táto Zmluva je vyhotovená v dvoch (2) rovnopisoch, jeden (1) rovnopis pre Zhotoviteľa a jeden (1) rovnopis pre Objednávateľa.
	10. Neoddeliteľnou súčasťou tejto Zmluvy sú jej nasledovné prílohy:

Príloha č. 1: projektová dokumentácia

Príloha č. 2: krycí list rozpočtu

Príloha č. 3: výkaz výmer

Príloha č. 4: zoznam subdodávateľov

Príloha č. 5: harmonogram prác

Príloha č. 6: kópia potvrdenia o poistení Zhotoviteľa

**PODPISY ZMLUVNÝCH STRÁN**

|  |  |
| --- | --- |
| **ZHOTOVITEĽ**V \_\_\_\_\_\_\_ dňa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_konateľ |  |
| **OBJEDNÁVATEĽ**V \_\_\_\_\_\_\_\_\_\_\_\_ dňa \_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**FARMA MAJCICHOV, a.s.** Ing. [Petr Kromíchal](https://www.orsr.sk/hladaj_osoba.asp?PR=Krom%EDchal&MENO=Petr&SID=0&T=f0&R=0)predseda predstavenstva |  |

**Zoznam subdodávateľov**

Názov:

Sídlo:

IČO:

*Zhotoviteľ vyberie z možností a) alebo b), nehodiace sa prečiarkne alebo vymaže*

**a)**

týmto vyhlasuje, že predmet zákazky/Zmluvy o dielo **„Zlepšenie životných podmienok hospodárskych zvierat - FARMA MAJCICHOV, a.s “**dodá objednávateľovi bez subdodávateľov.

**b)**

|  |  |  |  |  |
| --- | --- | --- | --- | --- |
| p.č. | Názov firmy a sídlo subdodávateľa, IČO | Údaje o osobe oprávnenej konať za subdodávateľa (meno a priezvisko, adresa pobytu,dátum narodenia) | Predmetysubdodávok | Podiel na celkovom objeme (%) |
|  |  |  |  |  |
|  |  |  |  |  |
|  |  |  |  |  |

V ..................................., dňa....................2025

 ..................................................................

 Podpis oprávnenej osoby zhotoviteľa